مشاركة من صديقتنا
marosha aljanabi
Butter Cookies
المقادير :
227 غم (1 كوب) زبدة غير مملحة (بدرجة حرارة الغرفة)
100 غم (نصف كوب) سكر (يفضل السكر الناعم مو البودرة!)
32 غم صفار بيضتين كبار (بدرجة حرارة الغرفة)
1 و 1\2 ملعقة شاي فانيليا
260 غم (2 كوب) طحين منخول
ربع ملعقة شاي ملح
طريقة العمل :
1- نفتح الفرن على 180 قبل لا نبلش بـ اي شي و نجيب صينية الفرن ندهنها بالزبد السايح او الزيت (مارح نستخدم ورق الزبدة فقط ندهن بالزيت او الزبدة السايحة)
2- بالـ Mixer نحط الزبد و نخفقه لحد ما يصير عدنا قوام كريمي بعدها نضيف السكر ونخفقهم سوية تقريبآ 2 الى 3 دقائق
3- نضيف صفار البيضتين + الفانيليا للخليط ونخلطهم لحد مايمتزجون سوية
4- نضيف الطحين + الملح ونخلط على سرعة متوسطة رح تتكون عدنا عجينة (طبعآ مو مثل عجينة الخبز او عجينة الـ 10 دقايق يعني ما تكون ملمومة)
5- بعد ماكملنا تحضير العجينة رح نبدي نسوي الاشكال بالجهاز الخاص للكوكيز او البيتي فور وممكن بالقطاعات العاديه اذا ماعدكم الجهاز
اني جهازي انطاكم عمره هههههههه فـ جبت كيس التزيين واختاريت الشكل اللي اريده (انتوا تتحكمون بثخن القطعة)
ممكن تزينوها بالـ Candy او تتركوها هيج براحتكم وندخلها الفرن (اللي من قبل ما نبلش فتحنا على 180) نحطها بالرف الوسط وتاخذ من 10 الى 15 دقيقة (المده تختلف حسب حجم القطع وحسب الفرن) المهم من تشوفون الحوافي صارت ذهبية يعني استوى نطلعه من الفرن ونتركه يبرد ونقدمه ... وبالعافيـــــــة